Unilever
Unilever syntyi vuonna 1930 hollantilaisen margariiniyrityksen Margarine Unien ja englantilaisen saippuayrityksen Lever Brothersin yhdistyessä. 1900-luvun alussa molemmat yritykset kasvoivat kovaa tahtia, mikä johti kilpailuun raaka-aineiden saannista. Margariinin ja saippuan raaka-aineena käytettyjen öljyn ja rasvojen heikko saatavuus sekä ensimmäisen maailmansodan mukanaan tuomat haasteet kaupankäynnille johtivat yritysten päätökseen yhdistyä Unileveriksi. Unileverille jäi fuusiosta kaksi emoyhtiötä: Unilever NV, listautuneena Rotterdamin pörssiin, ja Unilever PLC, listautuneena Lontoon pörssiin. Emoyhtiöt toimivat yhtenä yrityksenä, yhden johdon alla.
Edenred
Edenred Finland Oy (ent. Delicard Oy) on toiminut Suomessa vuodesta 2005 alkaen, jolloin sen päätuote oli yrityslahjana toimiva Delicard-lahjakortti. Nykyään Edenred Finland tunnetaan työsuhde-eturatkaisuistaan, joiden parissa yritys on toiminut vuodesta 2011 alkaen. Edenred Finlandista tuli Suomen suurin työsuhde-etumaksuvälineiden tarjoaja vuonna 2014, kun Edenred osti lounas- ja virike-etuun tarkoitetut maksuvälineet Lounasseteli ja Virikeseteli sekä näiden korttivastineet Nets Oy:ltä .